b'\n_START_ARTICLE_\nMartin Shaw\n_START_SECTION_\nLiv og virke\n_START_PARAGRAPH_\nShaw vokste opp i Birmingham-omr\xc3\xa5det. Da han var 18 flyttet han til London for \xc3\xa5 g\xc3\xa5 p\xc3\xa5 London Academy of Music and Dramatic Art. Han scenedebuterte 1968 i John Osbornes stykke Se deg om i vrede og debuterte p\xc3\xa5 TV \xc3\xa5ret i forveien. Etter kort tid fikk han en fast rolle i den britiske s\xc3\xa5peserien Coronation Street._NEWLINE_Shaw har i hovedsak befattet seg med teater og TV, og i mindre grad film. Han har likevel spilt i Roman Pola\xc5\x84skis versjon av Macbeth (1971), The Golden Voyage of Sinbad (1973) og Attentat ved daggry (1975). Han har ogs\xc3\xa5 spilt detektiven Adam Dalgliesh i to TV-produksjoner med Adam Dalgliesh._NEWLINE_Shaw har v\xc3\xa6rt gift og skilt tre ganger og har tre barn fra f\xc3\xb8rste ekteskap.'